เรื่องร้องเรียน (ถนน,ความปลอดภัย) วันที่ 2023-10-18 05:33:05 — แขวงดอกไม้ เขตประเวศ จังหวัดกรุงเทพมหานคร
กระผมมีเรื่องขอความอนุเคราะห์ทาง กทม. เพื่อแจ้งให้หน่วยงานที่รับผิดชอบช่วยตรวจสอบและแก้ไขปัญหาเกี่ยวกับ  การทำเครื่องหมายจราจรบนถนนหรือพื้นผิวจราจร ในเขต  กทม.  พื้นที่ถนนสุขาภิบาล 2 แขวงดอกไม้ – แขวงประเวศ   เขตประเวศ กทม. เนื่องจากกระผมพักอาศัยอยู่ที่หมู่บ้านจัดสรรตั้งอยู่บริเวณถนนดังกล่าว  เห็นว่าปัจจุบันมีหมู่บ้านจัดสรร ตลอดจนร้านค้าเกิดขึ้นใหม่เป็นจำนวนมาก  ทำให้มีการเจริญเติบโตทางชุมชน  เศรษฐกิจ และปัญหาการจราจรที่คับคั่ง เนื่องจากมีศูนย์อุตสาหกรรมอัญมณี (เจมโม) อยู่ตอนท้ายของถนนซึ่งเชื่อมกับถนนกาญจนาภิเษก และถนนกิ่งแล้ว   โดยถนนสุขาภิบาล 2 ที่ต้องการให้ปรับปรุง เป็นถนนที่แบ่งออกเป็น 4 ช่องเดินรถ ขาเข้า 2 ช่องทางและขาออก 2 ช่องทาง ไม่มีเกาะกลางถนน หรือจุดกลับรถ มีการตีเส้นตารางทึบและติดปุ่มไฟไว้กึ่งกลางนถนน แทนเกาะกลาง  จึงประสงค์ขอให้ทางหน่วยงานรับผิดชอบช่วยเร่งรัดสำรวจตรวจสอบและปรับปรุงการทำเครื่องหมายบนทางเดินรถถนนสุขาภิบาล 2 ให้สอดคล้องกับสภาพความเปลี่ยนแปลงของชุมชน  เพื่อเป็นการป้องกันการเกิดอุบัติเหตุในการใช้รถใช้ถนนดังกล่าว  ดังนี้ 
1.สำรวจและทาสีขาวแดงหรือขาวดำ กำหนดเขตห้ามจอดรถหรือหยุดรถบริเวณปากทางเข้าหมู่บ้าน ร้านค้า หรือซอยให้เป็นปัจจุบัน เนื่องจากมีรถบรรทุกหรือรถขายสินค้ามาจอดบริเวณปากซอย ทำให้ปิดบังการมองเห็นเวลารถออกจากหมู่บ้านหรือซอย  
2. ปรับปรุงเว้นระยะช่วงเส้นแบ่งเกาะกลางถนนในบริเวณทางเข้า-ออกหมู่บ้านซอยแยก หรือร้านค้า เช่นเดียวกับบริเวณปากซอยต่างๆ    เพื่อให้รถสามารถเลี้ยวรถขาเข้า-ออกได้โดยไม่เป็นการฝ่าฝืนเครื่องหมายบนพื้นทาง ( เนื่องจากไม่มีจุดกลับรถ ) เนื่องจากปัจจุบันมีหมู่บ้านร้านค้าเกิดใหม่จำนวนมาก 
3.พิจารณากำหนดทางข้าม หรือติดสัญญาณไฟบริเวณจุดข้าม ชุมชน หรือจุดเสี่ยง เป็นต้น
#1555 #bkkrongtook